
Har du lyst å ta ferdighetsmerke i sølv? 
Vi har laget et opplegg hvor du kan få testet orienteringsferdighetene dine. 

Minstealder for å ta ferdighetsmerket i sølv er 9 år. (Du må ha tatt bronsemerket først)
[image: image3.jpg]
Prøven til ferdighetsmerket er MANDAG 16.SEPTEMBER 2019 VED A-brua i Gjerdrum, FRAMMØTE  kl 1800 
Du løper gjennom ei o-løype i tillegg får du spørsmål om karttegn, retninger, avstand og postbeskrivelse.(se øveark under).  Dette er ingen konkurranse, men god trening/ øvelse der du får testet dine o-ferdigheter. 

Kravet til sølvmerket er:

· Kunne svare på endel spørsmål omtrent som listet opp nedenunder 
· Gjennomføre en o-løype alene som går litt utenom stier 

ØVEARK

Her ser du hva du blir spurt om for å klare sølvmerket og dette kan

du trene på!

KARTTEGN

· Du skal nevne minst 5 svarte, 4 brune og 4 blå karttegn og forklare hvordan de ser ut i terrenget.

· Du skal forklare hva gult på kartet betyr, komme med eksempler på gule karttegn og forklare hvordan disse ser ut i terrenget. 

· Du skal vite hva grønt på kartet betyr og forklare hvordan dette ser ut i terrenget.
 RETNINGER

· På en av postene skal du vise hvor nord, sør, øst og vest er på kartet.
· Den voksne tar fram et kompass, og du skal svare på hvilken retning den røde pila i kompasset peker mot.

· Du skal ved å se på kompasset peke ut retning sør, nord, øst og vest.

· Du skal vise hvordan du orienterer et kart (dvs ved hjelp av kompassets nordpil holde nord på kartet mot nord i terrenget)

· Du får se noen postskjermer i terrenget. Fra der du står skal du fortelle hvilken retning postene henger (nord, sør, øst eller vest).

AVSTAND

Du får bruke kartet ditt med den inntegnede løypa og fortelle ca. hvor langt det er mellom noen av postene. Du får oppgitt målestokk på kartet (for eksempel 1:10000. 1 cm på kartet = 100 meter i terrenget)

HØYDEKURVER

· Du skal vite hva høydekurver er.

· Du skal ved å se på kartet fortelle hvor mye stigning det er fra et punkt til et annet når det er 5 meter ekvidistanse (altså 5 meter mellom hver høydekurve)

· Ved å se på et kart skal du fortelle hvor det går oppover eller nedover på kartet. 

· Du skal kunne peke på et bratt sted på kartet, og et sted det er flatt.

· Du skal vise søkk på kartet og forklare hvordan det ser ut i terrenget.

POSTBESKRIVELSE

Du får se en postbeskrivelse med IOF-symboler ( internasjonale) og får noen spørsmål om hva forskjellige “tegn” betyr. Slik ser den ut: 

	Forklaring til postbeskrivelsen: 

Start

stidele

Post nr. 1

Kode 55

 Stup

Post nr. 2
Kode 66
 Kolle

Post nr. 3
Kode 77
 Steingjerde, enden

Post nr. 4
Kode 81
 Stein

Post nr. 5
Kode 33
 Søkk

Post nr. 6
Kode 91
 Myr

Post nr. 7
Kode 88
 Grop

Siste post til mål, 150 meter merket. 




Dette klarer du med litt innsats og sølvmerket blir ditt 😊
Ferdighetsmerket deles ut på felles avslutning på stabburet hos Kari Hovin (Ved Hovin kirke på Sand, Jessheim) mandag 23.september. 
Egen info om denne kvelden kommer.

